22.11.2022
RO
Jurnalul Oficial al Uniunii Europene
L 302/75
ANEXA 6
Metoda de încercare a imunității vehiculelor la radiații electromagnetice 1.
Generalități
1.1.
Metoda de încercare descrisă în prezenta anexă se aplică exclusiv vehiculelor.
Această metodă se referă la ambele configurații de vehicul: (a) altele decât „mod de încărcare cu SRSEE conectat la rețeaua electrică”; (b) „mod de încărcare cu SRSEE conectat la rețeaua electrică”.
1.2.
Metoda de încercare Această încercare este destinată demonstrării imunității sistemelor electronice ale vehiculului.
Vehiculul este supus acțiunii unor câmpuri electromagnetice, astfel cum se descrie în prezenta anexă.
Vehiculul trebuie monitorizat în timpul efectuării încercărilor.
Dacă nu se specifică altfel în prezenta anexă, încercarea se efectuează în conformitate cu ISO 11451-2.
1.3.
Metode alternative de încercare Ca o posibilitate alternativă, încercarea poate fi efectuată într-un spațiu în aer liber, pentru toate vehiculele.
Instalația de încercare trebuie să fie conformă cu cerințele legale (naționale) privind emisia de câmpuri elec­ tromagnetice.
În cazul în care un vehicul este mai lung de 12 m și/sau mai lat de 2,60 m și/sau mai înalt de 4,00 m, se poate utiliza metoda BCI (injecție de curent în fascicul), în conformitate cu standardul ISO 11451-4 în gama de frecvențe 20-2 000 MHz, cu nivelurile definite la punctul 6.8.2.1 din prezentul regulament.
2.
Starea vehiculului în timpul încercărilor
2.1.
Vehicul într-o configurație alta decât „mod de încărcare cu SRSEE cuplat la rețeaua electrică”.
2.1.1.
Vehiculul trebuie să fie fără încărcătură, cu excepția echipamentului de încercare necesar.
2.1.1.1.
În mod normal, motorul trebuie să rotească roțile motoare la o viteză constantă de 50 km/h, cu excepția cazului în care există un motiv tehnic, legat de vehicul, care să impună o altă condiție.
În cazul vehiculelor din categoriile L1 și L2, în mod normal, viteza constantă trebuie să fie de 25 km/h.
Vehiculul trebuie să fie plasat pe un stand dinamometric reglat la un cuplu corespunzător sau, în lipsa unui astfel de dispozitiv, trebuie montat pe suporți izolați care să permită o gardă minimă la sol.
Dacă este cazul, arborii de transmisie, curelele sau lanțurile pot fi decuplate (de exemplu, în cazul camioanelor, al vehiculelor cu două și trei roți).
2.1.1.2.
Condiții de bază aplicabile vehiculului Acest punct definește condițiile minime de încercare (în limita aplicabilității lor) și criteriile de respingere în cazul încercărilor de imunitate pentru vehicule.
Alte sisteme ale vehiculelor, care pot afecta funcțiile cu implicații pentru imunitate, trebuie să facă obiectul unor încercări care se stabilesc de comun acord între producător și serviciul tehnic.
Condiții de încercare a vehiculului pentru „modul 50 km/h”
Criterii de respingere
Viteza vehiculului: 50 km/h (respectiv 25 km/h pentru vehicule din categoriile L1, L2) ± 20 % (role antrenate de vehicul).
În cazul în care vehiculul este echipat cu un sistem de reglare a vitezei, acesta trebuie utilizat pentru a menține viteza constantă necesară a vehiculului și trebuie menținută fără nicio dezactivare.
Variații de viteză mai mari de ± 10 % din viteza nominală.
În cazul cutiei de viteze automate: schimbare a raportului de transmisie care produce o variație a vitezei mai mare de ±10 % din viteza nominală